Abdul Kadir Jasin

Yang Berbahagia Datuk Abdul Kadir bin Jasin (lahir 23 Ogos 1947) merupakan rakyat Malaysia berbangsa Melayu yang juga bekas ketua pengarang Kumpulan Akhbar New Straits Times. Beliau juga ialah seorang ahli blog yang dikenali dalam blognya, The ScribeThe Scribe. Beliau ialah penulis setiap dua minggu dalam majalah Malaysian Business dan juga pernah menulis buku-buku sehingga kini.

Kerjaya
Kadir Jasin dilahirkan pada 23 Ogos 1947 di Kampung Tanah Merah, Mukim Guar Kepayang, Pendang (ketika itu Kota Star), Kedah.

Selepas belajar di Tingkatan 6 di Sekolah Menengah Kebangsaan Ibrahim dan Kolej Sultan Abdul Hamid, beliau menjadi wartawan di Bernama (1969) yang ketika itu terletak di sebuah banglo lama di Jalan Tun Abdul Razak. Ketika itu, Peristiwa 13 Mei baru sebulan berlalu. Ketika itu, masih banyak mayat mangsa di Hospital Besar Kuala Lumpur belum dituntut.

Kerjaya wartawan memang sesuai dengan dirinya. Beliau pernah menjadi "Group Editor" di NSTP (1988-2000) dan merupakan Ketua Editor di Berita Publishing Sdn Bhd (2000-sekarang); menulis kolum "Other Thots" dalam majalah Malaysian Business dan telah menterjemah buku tulisan Mahathir Mohamad, "Doctor In The House" kepada bahasa Melayu iaitu bertajuk "Doktor Umum".

Saman Datuk Zaid
Pada 7 Disember 2009, Ahli Majlis Pimpinan Pusat Parti Keadilan Rakyat (PKR) Datuk Zaid Ibrahim menyaman beliau kerana didakwa memfitnahnya sebagai "pengacau" dalam parti itu pada Oktober 2009. Bekas menteri di Jabatan Perdana Menteri menuntut beliau membayar ganti rugi dan memohon maaf kepadanya berhubung artikel "Zaid, the Hurricane Hattie of PR" di blognya pada 21 Oktober 2009."Zaid Ibrahim saman Kadir Jasin", Malaysiakini.com, 7 Disember 2009.

Hasil penulisan
Antara buku yang pernah dikarangnya termasuklah: 
 "Membangun bangsa dengan mata pena", Dewan Bahasa dan Pustaka, 2009.Membangun Bangsa Dengan Mata Pena
 "Mencari Dugalia Huso", Berita Publishing, 2006.
 "Dapur: 70 kabinet pasang siap", Berita Pub., 2005.
 "The wings of an Eagle: a tribute to Dato' Seri Dr. Mahathir Mohamad", Mutiara Grafik, 2003.
 "Biar putih tulang: kunta kunte"; Universiti Malaya, 1998.
 "Water magic: healing bath recopes for the body spirit and soul", Simon & Schuster, 1995.
 "Other Thots – Opinions & Observations" 1992-2001 (2001)
 "Damned That Thots" (2006)
 "Blogger" (2006) 
 "PRU 2008-Rakyat Sahut Cabaran" (2008)
 "Komedi & Tragedi-Latest in Contemporary Malaysian Politics" (2009) 
 "Membangun Bangsa dengan Pena" (2009).

Anugerah

 50px Panglima Jasa Negara (PJN, 1995) membawa gelaran Datuk

Rujukan

 Pautan luar 
Blog 'The Scribe'

Kategori:Penulis blog politik Malaysia
Kategori:Wartawan Malaysia
Kategori:Bekas anggota Parti Pribumi Bersatu Malaysia
Kategori:Ahli politik Malaysia berketurunan Melayu
Kategori:Pengerusi BERNAMA